Sign in / Join .st0{fill:#34437F;} .st1{fill:#878787;} Saturday, February 5, 2022 ikteb hawn… Fittex Hibernians jirritornaw għar-rebħ Minn talk.mt February 5, 2022 Ritratt: Dominic Borg talk.mt Minn Cristian Muscat Hibernians .................1 Sliema Wanderers ....0 B'wirja ta' karattru, Hibernians għelbu l-isfida ta' Sliema Wanderers b'goal uniku ta' Jurgen Degabrie­le biex issa fetħu vantaġġ ta' seba' punti fil-quċċata tal-klassifika. Kienet rebħa meritata għall-Pawlisti li pproduċew l-isbaħ logħob u qatt ma taw ċans lill-Wanderers biex jidħlu fil-partita. Dan hekk kif dehru tat­tikament organizzati, kuntrarju għall-Wanderers li f'xi waqtiet dehru traskurati speċjalment fid-difiża. B'hekk Hibernians irritornaw għar-rebħ wara tliet draws konsekuttivi waqt li l-Wanderers, wara żewġ rebħiet infila, reġgħu sfaw megħluba. Kien biss fit-18-il minuta li waslet l-ewwel azzjoni denja ta' nota b'Hiber­nians ikunu huma li joħolqu l-periklu meta xutt minn Erjon Beu ġie salvat parzjalment mill-goalkeeper David Cassar sakemm id-difiża Slimiża kklerjat il-ballun 'il bogħod minn kull periklu. Madankollu, l-azzjoni li segwiet, fid-19-il minuta, Hibernians fetħu l-iskor permezz ta' xutt mill-isbaħ minn barra l-kaxxa ta' JURGEN DEGABRIELE, li ma ta l-ebda ċans lill-goalkeeper Slimiż isalva. Il-Wanderers wieġbu fit-23 minuta bi cross ta' Valmir Berisha li spiċċa għand Ruslan Kisil li t-tentattiv tiegħu bit-takkuna intemm barra. Fit-tieni taqsima, Hibernians komplew bl-istess ritmu u fl-64 minuta Cassar salva bi tbatija x-xutt ta' Degabriele minn barra l-kaxxa. Huma komplew jippressaw u żewġ minuti biss wara free-kick insidjuż ta' Degabriele ġie mdawwar f'corner minn Cassar. Il-Pawlisti komplew jiddominaw u fis-86 minuta, is-sostitut Hugo Oliveira, kellu xutt fil-baxx li għad­da jħakkek mal-wieqfa, bis- Sli­miżi jeħilsuha ħafif. REFEREES: Jurgen Spiteri, Duncan Spencer RABA' UFF: Matthew Degabriele SKORER: J. Degabriele 19 (H) AMMONITI: V. Berisha, I. Gui, G. Aquilina (SW), J. Zera­fa, L. Almeida (H) Artiklu preċedenti Ftehim li jfisser tisħiħ u tiġdid għas-settur tal-produzzjoni tal-għasel ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn